منظمه الطيران المدنى الدولى (ايكاو - ICAO), اتاسست فى 4 ابريل 1947, هيا من منظمات الامم المتحده, مقر المنظمه الرئيسى فى القسم الدولى فى مدينه مونتريال الكنديه. مهمتها هيا تطوير اسس او تقنيات الملاحه الجويه و التخطيط ليها و العمل على تطوير صناعه النقل الجوى لضمان امنها و سلامتها و نموها. ICAO هوا رمز لكل المطارات حولين العالم و بيتكون من اربع حروف انجليزيه, الرمز اختصار لمنظمة الطيران المدنى الدولى (International Civil Aviation Organization). المنظمه بتنظم عمليات الملاحه بين الدول و عمليات عبور الحدود و تسهيلها و منع المخالفات و هيا اللى بتعرف و بتحط انظمة التحقيق فى الحوادث الجويه. بيعتمد ايكاو و اياتا على رموز مختلفه للتعامل مع المطارات و اسماء شركات الطيران, مثلا بتستعمل ايكاو 4 احرف يتكون رموز المطارات و 3 احرف رموز لشركات الطيران. فى الولايات المتحده رمز الايكاو هوا رمز اياتا, مع اضافة حرف 'K' اول الرمز:LAX -> KLAX. بتستعمل كندا كمان نفس الاسلوب, لكن مع اضافه حرف 'C' اول الرمز :YEG -> CYEG. فى بقية دول العالم الرمزين ما بتربطش بينهم علاقه, و بتستعمل رموز اياتا فى الاتصلات و رموز الايكاو فى تحديد المواقع, مثلا رمز ايكاو لمطار باريس شارل ديجول الدولى هوا LFPG بينما رمز الاياتا هو CDG.